היכל התיאטרון קריית מוצקין

היכל התיאטרון קריית מוצקין הוא תיאטרון בקריית מוצקין שהוקם ביולי 2009. התיאטרון אינו מעלה הפקות משלו, אלא מארח מופעי בידור והצגות של התיאטראות הרפרטואריים והמסחריים.

מבנה התיאטרון ממוקם בצמוד לגן החיות ה"חי פארק".

פעילות 
בתיאטרון מוצגים מחזות זמר, מופעי בידור, מוזיקה ותרבות. התיאטרון נבנה לפי סטנדרטים בינלאומיים וכולל 894 מקומות ישיבה. המבנה אינו כולל יציע.

במקום קיימות מערכות סאונד ואקוסטיקה אשר מספקות יתרון לקיום קונצרטים במקום.

פנים התיאטרון וסביבתו מכילים לובי עליון ולובי תחתון ובית קפה של רשת בתי הקפה "גרג", לצד מגרש חנייה ובו 1,000 מקומות חניה.

עד שנת 2021 הופעל התיאטרון כחלק מחברת המתנ"סים המקומית. באותה שנה, בעקבות החלטה שהתקבלה במועצת העירייה, הועבר ניהול התיאטרון לידי עמותה שהוקמה לשם כך. זמן קצר לאחר מכן, החל התיאטרון להיות שותף בהפקת מחזות שונים יחד עם גופים אחרים מתחום זה בישראל, כאשר אותם מחזות מועלים ברחבי הארץ. כך, חבר היכל התיאטרון ל"" (מייסודו של סמי לוי) להפקת הצגת יחיד של טלי אורן והפקה בימתית למחזמר "הלהקה".

מנכ"לית התיאטרון היא דפנה צורי, רעייתו של ראש עיריית קריית מוצקין, חיים צורי.

קישורים חיצוניים 

 

 
 
  סיור וירטואלי בהיכל התיאטרון

הערות שוליים 

קריית מוצקין: מבנים
קריית מוצקין: תרבות
ישראל: תיאטראות